CELEX: 62021TN0214
Language: da
Date: 2021-04-19 00:00:00
Title: Sag T-214/21: Sag anlagt den 19. april 2021 — Múka mod Kommissionen

21.6.2021   
            
            
               DA
            
            
               Den Europæiske Unions Tidende
            
            
               C 242/50
            
         
      Sag anlagt den 19. april 2021 — Múka mod Kommissionen
      (Sag T-214/21)
      (2021/C 242/71)
      Processprog: engelsk
      
         Parter
      
      
         Sagsøger: Ondřej Múka (Prag, Den Tjekkiske Republik) (ved advokat P. Kočí)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse nr. C(2021) 1320 final af 21. februar 2021 og afgørelse nr. COMP/B2/JP *Gestdem 2020/5901 af 27. oktober 2020 om afslag på sagsøgerens begæring om aktindsigt af 17. september 2020 og på den genfremsatte begæring af 12. november 2020, jf. forordning (EF) nr. 1049/2001, annulleres.
               
            
                  —
               
               
                  Europa-Kommissionen tilpligtes at udlevere alle de oplysninger og dokumenter, der er anmodet om i begæringen af 17. september 2020, til sagsøgeren inden for 30 dage efter, at dommen har fået retskraft.
               
            
                  —
               
               
                  Europa-Kommissionen tilpligtes at bære sine egne omkostninger og at betale sagsøgerens omkostninger inden for 30 dage efter, at dommen har fået retskraft.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført syv anbringender.
      
                  1.
               
               
                  Første anbringende om, at den undtagelse, der fastsat i artikel 4, stk. 3, i forordning (EF) nr. 1049/2001 (1), ikke kan anvendes, da begge notifikationsprocedurer, som Europa-Kommissionen vedtog notifikationsafgørelserne på grundlag af, allerede var afsluttet.
               
            
                  2.
               
               
                  Andet anbringende om, at Europa-Kommissionen undlod at foretage en konkret og individuel undersøgelse af de omtvistede dokumenter og undlod specifikt at angive, hvordan udbredelsen af de omhandlede dokumenter specifikt og aktuelt kunne skade den interesse, der er beskyttet ved artikel 4 i forordning (EF) nr. 1049/2001.
               
            
                  3.
               
               
                  Tredje anbringende om, at Europa-Kommissionen tilsidesatte reglerne og formålet med forordning (EF) nr. 1049/2001 om at give retten til aktindsigt størst mulig virkning. Europa-Kommissionen har ikke sikret udøvelsen af retten til aktindsigt mest og videst muligt til trods for de udtrykkelige krav, der er fastsat i forordning (EF) nr. 1049/2001. Europa-Kommissionen tilsidesatte således 4. og 11. betragtning til og artikel 1, litra a), b), og c), i forordning (EF) nr. 1049/2001.
               
            
                  4.
               
               
                  Fjerde anbringende om, at Europa-Kommissionen undlod at opfylde forpligtelsen til at give i det mindste delvis aktindsigt i de ønskede dokumenter, idet den gav afslag på aktindsigt i alle de ønskede dokumenter uden at anføre den nødvendige begrundelse herfor. Europa-Kommissionen tilsidesatte således artikel 4, stk. 6, i forordning (EF) nr. 1049/2001.
               
            
                  5.
               
               
                  Femte anbringende om, at der ikke er en risiko for, at Europa-Kommissionens undersøgelsesstrategi trues. Sagsøgerens anmodning om oplysninger vedrørte aktindsigt i dokumenter vedrørende tilstrækkeligheden af støtte til produktion af elektricitet fra vedvarende energikilder i Den Tjekkiske Republik og beregninger af værdierne af det interne afkast af investeringer eller andre specifikt definerede dokumenter og ikke oplysninger om Europa-Kommissionens beslutningsproces eller dens specifikke undersøgelsesstrategi, foreløbige vurderinger af sagerne eller planlægning af processuelle skridt.
               
            
                  6.
               
               
                  Sjette anbringende om, at forordning (EU) nr. 1589/2015 (2) ikke forbyder, at de dokumenter, der i henhold til forordning (EF) nr. 1049/2001 er anmodet om aktindsigt i, udleveres. Europa-Kommissionen var følgelig forpligtet til at efterkomme begæringen og den genfremsatte begæring i overensstemmelse med forordning (EF) nr. 1049/2001.
               
            
                  7.
               
               
                  Syvende anbringende om, at det forhold, at Europa-Kommissionens pålagde sagsøgeren at godtgøre, at der forelå en mere tungtvejende offentlig interesse i udbredelsen af de ønskede dokumenter, er i strid med forordning (EF) nr. 1049/2001 og dennes principper. I det foreliggende tilfælde ligger den eksisterende mere tungtvejende offentlige interesse (i udbredelse af de ønskede dokumenter) desuden i kontrollen af lovgivningsproceduren og i forvaltningen af offentlige midler. En sådan interesse vejer tungere end en hvilken som helst undtagelse, som Europa-Kommissionen har fremført, og den hviler i høj grad på de dokumenter, som sagsøgeren har ønsket aktindsigt i.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
      
         (2)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).